**Հ Ա Յ Ա Ս Տ Ա Ն Ի Հ Ա Ն Ր Ա Պ Ե Տ ՈՒ Թ Յ ՈՒ Ն**

**Տ Ա Վ ՈՒ Շ Ի Մ Ա Ր Զ**

**Ա Ր Ձ Ա Ն Ա Գ Ր ՈՒ Թ Յ ՈՒ Ն ԹԻՎ 2**

**Մ Ա Ր Զ Ի Խ Ո Ր Հ Ր Դ Ի Ն Ի Ս Տ Ի**

**23․ 06․ 2025թ․**

**Ք.Իջևան**

**Օ Ր Ա Կ Ա Ր Գ**

**ՀՀ Տավուշի մարզի խորհրդի նիստի**

**23․06․2025թ․ ժամը 14։00**

**1**․ **Օրակարգի հաստատում**

**2. ՀՀ Տավուշի մարզի համայնքներում իրականացվող սուբվենցիոն ծրագրերի ընթացքի մասին**

*Զեկուցող՝ Գուրգեն Հարությունյան – ՀՀ Տավուշի մարզպետի աշխատակազմի զարգացման ծրագրերի մշակման և իրականացման բաժնի պետ*

**3**․**ՀՀ Տավուշի մարզի համայնքների տեղական բյուջեների սեփական եկամուտների կատարողականը 2025թ․ հունիսի 20-ի դությամբ։**

 *Զեկուցող` Ասքանազ Բաբլումյան - ՀՀ Տավուշի մարզպետի աշխատակազմի*

 *Ֆինանսական վարչության պետ*

**4․ Գյուղատնտեսական աշխատանքների ընթացքը Տավուշի մարզում**

*Զեկուցող՝ Վաղարշակ Սուքոյան - ՀՀ Տավուշի մարզպետի աշխատակազմի գյուղատնտեսության և շրջակա միջավայրի պահպանության վարչության պետ*

**5․ Այլ հարցեր**

 Նիստը վարում էր ՀՀ Տավուշի մարզպետ Հայկ Ղալումյանը։

 Ներկա էին ՀՀ Տավուշի մարզի խորհրդի բոլոր անդամները։

 Մասնակցում էին ՀՀ Տավուշի մարզպետի աշխատակազմի գլխավոր քարտուղարը, ստորաբաժանումների ղեկավարները։

**1․Հաստատվեց ներկայացված օրակարգի նախագիծը։**

**2․ ՀՀ Տավուշի մարզի համայնքներում իրականացվող սուբվենցիոն ծրագրերի ընթացքի մասին**

*Զեկուցող՝ Գուրգեն Հարությունյան – ՀՀ Տավուշի մարզպետի աշխատակազմի զարգացման ծրագրերի մշակման և իրականացման բաժնի պետ*

2022թ-ի սուբվենցիոն ծրագրերը ավարտվել են բացառությամբ Դիլիջանի մշակույթի պալատի հիմնանորոգման ծրագրի, որը տեղափոխվել էր 2024 թվական: Աշխատանքներ չիրականացնելու պատճառով պայմանագիրը համայնքի կողմից միակողմանի կասեցվել է, հայտարարվել է նոր նախագծի մրցույթ:

 2023թ. մարզի համայնքների կողմից մրցույթի էր դրվել միջգերատեսչական հանձնաժողովի կողմից հաստատված 15 ծրագիր և 1 ծրագիր՝ 2022թ-ից տեղափոխված 4,2 միլիարդ դրամ ընդհանուր արժեքով:

 Նշված ծրագրերից 13-ը ավարտվել են, իսկ 2 ծրագիր ավարտվել է մասամբ: Դրանք են. Թեղուտի ջրամատակարարման և Իջևանի մի շարք փողոցների ասֆալտապատման աշխատանքները, 1 ծրագիր գտնվում է ավարտական փուլում / Բագրատաշենի ոռոգում/:

 Թեղուտի ջրամատակարարման համակարգի կառուցման և հիմնանորոգման աշխատանքներն ավարտական փուլում են, իսկ Իջևանի ասֆալտապատման աշխատանքներից Ազատամուտի ենթածրագրի շինարարական աշխատանքները սկսվել են:

 2024թ. Տավուշի մարզի համայնքներից մարզպետի աշխատակազմ էր ներկայացվել թվով 27 սուբվենցիոն հայտ, որոնք արժանացել էին միջգերատեսչական հանձնաժողովի հավանությանը:

 Նշված ծրագրերից 22-ը համայնքների կողմից կատարված որոշակի փոփոխություններից և լրամշակումներից հետո ամբողջական փաթեթներով մոտ 6.75 մլրդ.դրամ ընդհանուր արժեքով ներկայացվել էր ՀՀ ՏԿԵՆ /2.374 մլրդ.դրամ համայնք, 4.246 մլրդ.դրամ ՀՀ կառավարություն, 29.2 մլն այլ ներդրողներ/:

 Վերջնական հաստատվել է 20 ծրագիր, որից առ այսօր ավարտվել են 8 –ը։ 7 ծրագիր ավարտվել է մասամբ, 3 ծրագիր գտնվում է ընթացքի մեջ, 2 ծրագիր՝ մրցութային փուլում:

 2025թ-ի համար Տավուշի մարզի համայնքներից մարզպետի աշխատակազմ է ներկայացվել թվով 20 սուբվենցիոն նախնական հայտ մոտ 6.75 մլրդ.դրամ ընդհանուր արժեքով, որոնք համապատասխան շտկումներից հետո ներկայացվել են ՀՀ ՏԿԵՆ: Նշված ծրագրերից ամբողջական փաթեթներ են ներկայացվել 15-ի համար՝ 8.24 մլրդ.դրամ արժեքով, որոնք սահմանված կարգով ներկայացվել են ՀՀ ՏԿԵՆ:

 Ներկայացված ծրագրերից 9-ը հաստատվել են, երկու ծրագիր հանձնաժողովի կողմից հետաձգվել են, մյուս ծրագրերը գտնվում են ուսումնասիրման տարբեր փուլերում:

 Մարզպետի կարգադրությաամբ ստեղծված հանձնաժողովի կողմից, ինչպես ՀՀ ՏԿԵՆ-ի մասնագետների հետ համատեղ, այնպես էլ առանձին, իրականացվել են ծրագրերի մշտադիտարկման աշխատանքներ, որոնց արդյունքների վերաբերյալ կազմվում են համապատասխան տեղեկանքներ և ներկայացվում ՀՀ ՏԿԵՆ:

 Հանձնարարվեց՝

* **սուբվենցիոն ծրագրերի մշտադիտարկումն այսուհետ իրականացնել միայն համայնքապետարանների ներկայացուցիչների հետ համատեղ։**

**3**․**ՀՀ Տավուշի մարզի համայնքների տեղական բյուջեների սեփական եկամուտների կատարողականը 2025թ․ հունիսի 20-ի դությամբ։**

**-------------------------------------------------------------------------------------------------------------------**   *Զեկուցող` Ասքանազ Բաբլումյան- ՀՀ Տավուշի մարզպետի աշխատակազմի ֆինանսական վարչության պետ*

Մարզի համայնքների 2025թ. տեղական բյուջեների տարեկան նախատեսված եկամուտների հանրագումարը կազմել է 9 մլրդ 364 մլն 431 հազ դրամ, որից սեփական եկամուտները՝ 2 մլրդ 334 մլն 640 հազ դրամ, որը կազմում է ընդհանուր գումարի 24.9 %-ը, ՀՀ պետական բյուջեից տրամադրվող պաշտոնական դրամաշնորհները կազմել են 7 մլրդ 29 մլն 791 հազ դրամ (75.1 %), այդ թվում դոտացիան՝ 6 մլրդ 14 մլն 915 հազ դրամ (64.2 %), սուբվենցիան՝ 983 մլն դրամ (10.5 %), այլ տրանսֆերտներ՝ 31.8 մլն դրամ (0.4%):

2025 թվականի հունիսի 20-ի դրությամբ համայնքների եկամուտների փաստացի մուտքը կազմել է 3 մլրդ 967 մլն դրամ, կամ կատարվել է 80.5 %-ով 2-րդ եռամսյակի նախատեսվածի նկատմամբ և 42.4 % տարեկան նախատեսվածի նկատմամբ: Սեփական եկամուտների կատարողականը 2-րդ եռամսյակի նախատեսվածի նկատմամբ կազմել է 76.62 %, իսկ տարեկան նախատեսվածի նկատմամբ՝ 37.3 %:

Ըստ առանձին եկամտատեսակների սեփական եկամուտների կատարողականներն ունեն հետևյալ տեսքը.

- անշարժ գույքի հարկ – տարեկան ծրագրով նախատեսվել է 617 մլն դրամ, որի դիմաց հավաքագրվել է 157 մլն դրամ, կամ կատարվել է 50.9 %-ով 2-րդ եռամսյակի նախատեսվածի նկատմամբ և 25.4 % տարեկան նախատեսվածի նկատմամբ,

- գույքահարկ փոխադրամիջոցների համար - տարեկան ծրագրով նախատեսվել է 792 մլն դրամ, որի դիմաց հավաքագրվել է 324 մլն դրամ, կամ կատարվել է 81,9 %-ով 2-րդ եռամսյակի նախատեսվածի նկատմամբ և 40.9 % տարեկան նախատեսվածի նկատմամբ,

- տեղական տուրքեր – տարեկան ծրագրով նախատեսվել է 136 մլն դրամ, որի դիմաց հավաքագրվել է 50 մլն դրամ, կամ կատարվել է 74.2 %-ով 2-րդ եռամսյակի նախատեսվածի նկատմամբ և 37.1 % տարեկան նախատեսվածի նկատմամբ,

- գույքի վարձակալությունից եկամուտներ – տարեկան ծրագրով նախատեսվել է 114 մլն դրամ, որի դիմաց հավաքագրվել է 51 մլն դրամ, կամ կատարվել է 89.3 %-ով 2-րդ եռամսյակի նախատեսվածի նկատմամբ և 44.7 % տարեկան նախատեսվածի նկատմամբ,

- տեղական վճարներ– տարեկան ծրագրով նախատեսվել է 431 մլն դրամ, որի դիմաց հավաքագրվել է 195 մլն դրամ, կամ կատարվել է 90.5 %-ով 2-րդ եռամսյակի նախատեսվածի նկատմամբ և 45.3 % տարեկան նախատեսվածի նկատմամբ:

Հունիսի 20-ի դրությամբ սեփական եկամուտների մեջ ամենացածր կատարողականները գրանցվել են անշարժ գույքի հարկի մասով՝ 50.9 %-ով 2-րդ եռամսյակի համար և 25.4 % տարեկանի համար:

Համայնքների ղեկավարներին առաջարկվում է ուշադրության կենտրոնում պահել սեփական եկամուտների հավաքագրման գործընթացը և ապահովել իրենց կողմից սահմանված եռամսյակային համամասնություններով նախատեսված չափաքանակները:

ՀՀ Տավուշի մարզպետի աշխատակազմը պատրաստ է մարզի համայնքներին ցուցաբերել մեթոդական և խորհրդատվական օգնություն ինչպես տեղական բյուջեների նախագծերի կազմման, այնպես էլ եկամուտների հավաքագրման գործընթացներում:

  **Որոշվեց առաջարկել՝**

 **համայնքների ղեկավարներին, հետևողական լինել սեփական եկամուտների հավաքագրումը 100 տոկոսով ապահովելու ուղղությամբ։**

**4․ Գյուղատնտեսական աշխատանքների ընթացքը Տավուշի մարզում**

**-------------------------------------------------------------------------------------------------------------------**

***Զեկուցող՝ Վաղարշակ Սուքոյան - ՀՀ Տավուշի մարզպետի աշխատակազմի գյուղատնտեսության և շրջական միջավայրի պահպանության վարչության պետ***

Մարզի գյուղատնտեսական նշանակության հողատեսքերը ըստ հողային հաշվեկշռի կազմում են 110660,9 հա, որից՝ վարելահող -25431,5հա, բազմամյա տնկարկներ – 2036,8 հա, այդ թվում՝ խաղողի այգիներ - 1199,1 հա, պտղատու այգիներ - 837,8 հա, խոտհարքներ - 9400.5 հա, արոտավայրեր - 63003,6 հա, այլ՝ 10788,6 հա:

 25485.3 հա վարելահողից 7210.7 հա-ը սահմանամերձ լինելու պատճառով չի մշակվում: 18275 հա փաստացի վարելահողից 2025թ. ցանքատարածությունները 2024թ․ 5203 հա-ի դիմաց նախնական տվյալներով կազմել են 3621 հա /- 1582 հա/, որից գարնանացան՝ 1830 հա, 2024թ․ 1860 հա-ի դիմաց /-30 հա/։

 ՀՀ կառավարության 2025 թվականի մարտի 27-ի N 356-Լ որոշմամբ հաստատված <<Բուսաբուծության աջակցության ծրագրի>> շրջանակներում շահառուների հետ կնքվել է 46 պայմանագիր։

 ՀՀ կառավարության 2025 թվականի  հունիսի 12-ի N 780-Լ որոշմամբ ՀՀ Տավուշի մարզի Իջևան համայնքի Խաշթառակ,Բերքաբեր,Կիրանց,Ծաղկավան բնակավայրերում կիրականացվի ,,Տնամերձ հողամասերում այգեհիմնման և ոռոգման արդիական համակարգերի ներդրման փորձնական երկրորդ ծրագիրը։ Ըստ նախնական հայտերի կմասնակցի 305 շահառու, կհիմնվի 18 հա հոնի և նռան այգիներ։

 ՀՀ էկոնոմիկայի նախարարության կողմից մարզի 16 բնակավայրերին 2025թ․գարնանը անվճար տրամադրվել է 130 լիտր <<Բրոմոցիդ-ֆլյուիդ>> տեսակի մկնասպան թունանյութ առավել վարակված 1625 հեկտար մշակվող հողատարածքներում պայքարի աշխատանքների համար։

 Ընթացքի մեջ են 2025թ․ մայիս-հունիս ամիսներին մարզի բնակավայրերին կարկտահարության պատճառած վնասների գնահատման աշխատանքները, որի ավարտից հետո կտրվի համապատասխան ընթացք ։

 ՀՀ կառավարության 2025 թվականի մարտի 27-ի N 356-Լ որոշմամբ հաստատված <<Բուսաբուծության աջակցության ծրագրի>> շրջանակներում կիրականացվի աշնանացան ցորենի ցանք։

 **Ընդունվեց ի գիտություն։**

 **ՄԱՐԶՊԵՏ ՀԱՅԿ ՂԱԼՈՒՄՅԱՆ**

